Obama bën fushatë për demokratët në Masaçusets
Gara tejet sfiduese për zgjedhjen e Senatorit në Masaçusets mund të vërë në rrezik agjenden legjislative të presidentit amerikan
Kur demokratët votuan muajin e kaluar për të zgjedhur kandidaten për zgjedhjet speciale, nuk kishte arsye për shqetësim. Demokratët kanë më shumë mbështetje sesa republikanët me një diferencë 3 me 1. Kështu që udhëheqësit e partisë menduan se fitorja është e tyre. Por, ata gabuan. Një senator pak i njohur i shtetit me emrin Scott Brown e ka bërë garën tejet sfiduese dhe kandidatja demokrate Martha Coackely po lufton për jetën e saj politike. Tashmë që po vjen fundi, presidenti Obama shkoi në Boston për tu dhënë energji përkrahësve demokratë. tha presidenti Obama. Po ashtu, rrezikohet plani i presidentit për reformimin e kujdesit shendetësor. Nëse Martha Coackley humbet, demokratët nuk do të kenë vota të mjaftueshme për të penguar republikanët që të bllokojnë prioritetin kryesor legjislativ të presidentit. Shqetësimet rreth kujdesit shëndetësor dhe rritja e defiçitit federal, duket se po ndihmojnë kandidatin Scott Brown dhe republikanët në Massachusetts. Presidenti Obama i kujtoi të pranishmëve në një tubim në universitetin e Bostonit se votuesit duhet të mendojnë dy herë para se tu besojnë republikanëve për të kuruar problemet e vendit. Nga ana tjetër, republikanët thonë se politikat e presidentit janë plane për një katastrofe fiskale. Gjatë një interviste në kanalin televiziv Fox News, senatori republikan nga Kentaki Mitch McConnell i përshkroi zgjedhjet në Massachusetts si një referendum ndaj kujdesit shendetësor. Ironia është mbase, se reforma e kujdesit shëndetësor ishte një prej çështjeve kryesore të senatorit të ndjerë Ted Kennedy. Zoti Kennedy i cili sherbey për thuajse 47 vjet në Senat, vdiq në muajin gusht pas një beteje me kancerin e trurit. Fituesi i zgjedhjeve do të qendrojë në Senat për dy vitet që kanë mbetur nga mandati i senatorit të ndjerë.